Document ID: 32008D0735

РЕШЕНИЕ НА КОМИСИЯТА
от 16 септември 2008 година
за назначаване на представител на Комисията в управителния съвет на Европейската агенция по лекарствата
(2008/735/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 726/2004 на Европейския парламент и на Съвета от 31 март 2004 г. за установяване на процедури на Общността за разрешаване и контрол на лекарствени продукти за хуманна и ветеринарна употреба и за създаване на Европейска агенция по лекарствата (1), и по-специално член 65 от него,
като има предвид, че:
(1)
Съгласно член 65 от Регламент (ЕО) № 726/2004 в управителния съвет на Европейската агенция по лекарствата (наричана по-долу „Агенцията“) следва да има двама представители на Комисията.
(2)
Поради преразпределяне на компетенции в Комисията е необходимо да се назначи един нов член на управителния съвет на Агенцията от Генерална дирекция „Здравеопазване и потребители“ и негов заместник, който да замества члена на управителния съвет в негово отсъствие и да гласува от негово име,
РЕШИ:
Член 1
Представител на Комисията в управителния съвет на Европейската агенция по лекарствата е лицето, което заема следната длъжност и упражнява следните функции:
а)
Главен съветник със специални интереси в областта на общественото здраве, който съветва генералния директор на Генерална дирекция „Здравеопазване и потребители“ по въпросите на здравната стратегия и оказва подкрепа на директора на дирекция „Обществено здраве и оценка на риска“.
Заместник на представителя е лицето, което заема следната длъжност и упражнява следните функции:
б)
Началник на отдел „Здравна стратегия и здравни системи“, в чиито задължения влиза определяне и формулиране на обществените здравни политики и дейности, включително в областта на лекарствените средства, както и осъществяване на общото ръководство на дейности в рамките на отдела на базата на работната програма на Генерална дирекция „Здравеопазване и потребители“ и/или на тази на дирекция „Обществено здраве и оценка на риска“.
Член 2
Настоящото решение се прилага към лицата, които заемат, включително и временно, постовете, упоменати в член 1, към датата на приемане на настоящото решение, или към всяко лице, което е техен приемник на посочените постове.
Член 3
Генералният директор на Генерална дирекция „Здравеопазване и потребители“ информира председателя на управителния съвет и директора на Агенцията за имената на лицата, които заемат постовете, упоменати в член 1, както и за всякакви промени, свързани с тях.
Съставено в Брюксел на 16 септември 2008 година.

Labels: 4
9
15